

**สำเนาคู่ฉบับ**

ที่ กบ ๐๐๒๓.6/ว

ถึง ที่ว่าการอำเภอ ทุกอำเภอ ที่ทำการองค์การบริหารส่วนจังหวัดกระบี่ และสำนักงานเทศบาลเมืองกระบี่

ด้วยจังหวัดกระบี่ได้รับแจ้งจากกรมส่งเสริมการปกครองท้องถิ่นว่า มหาวิทยาลัยเกษตรศาสตร์ว่า คณะวนศาสตร์มหาวิทยาลัยเกษตรศาสตร์ และกรมการเปลี่ยนแปลงสภาพภูมิอากาศและสิ่งแวดล้อม ได้รับงบประมาณสนับสนุนจากองค์กรความร่วมมือระหว่างประเทศเยอรมัน ประจำประเทศไทย ในการดำเนินงาน “โครงการเสริมสร้างพื้นที่สีเขียวในเมืองเพื่อสนับสนุนความเป็นกลางทางคาร์บอนของประเทศไทย” ซึ่งคณะผู้ดำเนินโครงการฯ ได้พัฒนา (ร่าง) แผนที่นำทางการเสริมสร้างพื้นที่สีเขียวในเมืองและชุมชน เพื่อสนับสนุนความเป็นกลางทางคาร์บอนของประเทศไทย ดังนั้น เพื่อเปิดโอกาสให้ผู้มีส่วนได้ส่วนเสีย จากภาครัฐ ภาคเอกชน สถาบันศึกษา องค์กรพัฒนาเอกชน และประชาชนทั่วไป ได้ร่วมแสดงความคิดเห็นและข้อเสนอแนะเพื่อพัฒนาแผนที่นำทางดังกล่าวให้มีประสิทธิภาพและครอบคลุมทุกมิติ จึงได้จัดการประชุมฟังความคิดเห็นต่อ (ร่าง) แผนที่นำทางการเสริมสร้างพื้นที่สีเขียวในเมืองและชุมชน เพื่อสนับสนุน ความเป็นกลางทางคาร์บอนของประเทศไทย ในวันจันทร์ที่ 17 กุมภาพันธ์ 2568 เวลา 08.30 - 16.30 น. ในการนี้ คณะวนศาสตร์ จึงขอความอนุเคราะห์กรมส่งเสริมการปกครองท้องถิ่นประชาสัมพันธ์ให้องค์กรปกครองส่วนท้องถิ่นเข้าร่วมประชุมออนไลน์ผ่านโปรแกรม Cisco Webex โดยมี Meeting number 2516 312 4656 Password bpJDMyzh823

ดังนั้น จังหวัดกระบี่จึงขอให้องค์กรปกครองส่วนท้องถิ่นเข้าร่วมประชุมฟังความคิดเห็นฯ ดังกล่าว ผ่านออนไลน์ผ่านโปรแกรม Cisco Webex ตามวัน และเวลาดังกล่าวทั้งนี้ ขอความอนุเคราะห์ลงทะเบียนตอบรับเข้าร่วมการประชุม ภายในวันศุกร์ที่ 14 กุมภาพันธ์ 2568 และสามารถสอบถามรายละเอียดเพิ่มเติมได้ที่ ผู้ช่วยศาสตราจารย์ มณฑาทิพย์ โสมมีชัย หัวหน้าโครงการฯ หมายเลขโทรศัพท์ 08 9685 6060 หรือ นางสาวเกศนีย์ เทือกตาทอง ผู้ประสานงานโครงการฯ คณะวนศาสตร์ มหาวิทยาลัยเกษตรศาสตร์ หมายเลขโทรศัพท์ 09 7313 7225 รายละเอียดปรากฏตามสิ่งส่งมาพร้อมนี้ สำหรับอำเภอให้แจ้งองค์กรปกครองส่วนท้องถิ่นในพื้นที่ทราบและดำเนินการด้วย

จังหวัดกระบี่

กุมภาพันธ์ 2568



สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899